Նախագահ Սերժ Սարգսյանն, իհարկե, Արևմուտքից նեղսրտելու և նեղանալու բոլոր հիմքերն ունի: Արևմուտքը չափազանց կրավորական կեցվածք ընդունեց Ադրբեջան-Հուն գարիա գործարքի նկատմամբ` այսպես ի ցույց դնելով արևմտյան անբարոյականությունը: Նույն Արևմուտքը հետաձգեց նաև 1,5 մլրդ վարկերի ու դրամաշնորհների տրամադրումը` հարված հասցնելով Հայաստանի տնտեսությանը, որը չի կարողանում զարգանալ նաև նույն Արևմուտքի որդեգրած անտարբերության պատճառով: Շրջափակման մեջ հայտնված Եվրախորհրդի անդամ երկրի հարցերը չեն հետաքրքրում նույն Արևմուտքին, որը չի կամենում վճռական դիրքորոշում արտահայտել Ադրբեջանի և Թուրքիայի վարած քաղաքակա նության նկատմամբ: Ռուսաստանն, իհարկե, ինչ-որ բան անում է Հայաստանի համար, նպաստում է, որպեսզի մեր երկիրը շնչահեղձ չլինի, սակայն առնվազն անհասկանալի է ԵվրԱզեսի երկրների հետ ընդհանուր սահմաններ չունեցող երկրին այդ կազմակերպության անդամության պարտադրումը...